Wittloh

Wittloh () is en Dörp in de Gemeen Kerklinneln in’n Landkreis Veern, Neddersassen. Binnen de Gemeen billt de Oort en egen polietsche Oortschop.

 Geografie 

De Oort liggt an de Steed, an de de Vethbeek in de Lehrde münnt.

De Naveröörd sünd Armsen un Neernabargen in’n Noorden, Stemmen un Grafel in’n Noordoosten, Noordkampen un Witten Kampen in’n Oosten, Odersen un Ludwigslust in’n Süden, Wessen un Hiddenhusen in’n Süüdwesten un Barnstäer un Hogenabargen in’n Noordwesten.

 Historie 

In’n Eersten Weltkrieg sünd söss Soldaten ut Wittloh fullen oder vermisst un in’n Tweten Weltkrieg 19.Onlineprojekt Gefallenendenkmäler

 Verwaltungsgeschicht 

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Wittloh in’n Kanton Veern höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Kerklinneln in’n Kanton Veern.

De Oort hett vör 1849 to dat Strukturgericht Veern tohöört un denn von 1849 bet 1885 to dat Amt Veern. Na 1885 weer dat in’n Kreis Veern, de 1932 mit’n Kreis Achem tohoopleggt worrn is un den ne’en un grötteren Kreis Veern billt hett.

De Oort is an’n 1. Juli 1972 mit de Gemeenreform in Neddersassen Deel von de Gemeen Kerklinneln worrn un billt sietdem en Oortschop mit egen Oortsvörsteiher.

 Inwahnertall 

 Religion 

duum|Kark in Wittloh
Wittloh is evangeelsch-luthersch präägt un billt mit de Jacobi-Kark en egen Kaspel.

För de Kathoolschen is de St.-Josef-Kark in Veern tostännig.

 Oortsvörsteihers 

 1. November 1976–: Ingrid Jeske

 –Juli 2016: Ingrid Jeske
 Juli 2016–: Michael Jeske

 Kultur 

duum|Kriegerdenkmaal in Wittloh
En Denkmaal för de Fullenen ut de twee Weltkrieg’ steiht in Wittloh bi de Kark.

 Verenen 

Wittloh hett en Schütten- un Heimatvereen.

 Weertschop un Infrastruktur 

För Wittloh is de freewillige Füürwehr Odersen mit tostännig.

 Verkehr 

Dör Wittloh löppt de Landsstraat 159, de in’n Noorden an de L 160 ran geiht un in’n Süüdoosten na Odersen un Hüßel un denn an de Bundsstraat 209. De L 160 geiht in’n Noordwesten na Veern un in’n Süüdoosten na Kerkboitzen. De B 209 löppt in’n Noordoosten na Wasra un Fambossel un in’n Süüdwesten na Rethen un op Neenborg to. In’n Noordoosten geiht von de L 159 de Kreisstraat 19 af, de na Stemmen geiht. De Oort liggt an’n Aller-Radweg.

De nächste Autobahn is de Autobahn 27 (Afsnidd Bremen–Wasra). De Opfohrt 26 Veern-Oost liggt so 14 Kilometer in’n Noordwesten von Wittloh an de L 171.

De nächste Bahnhoff is so bi twölv Kilometer in’n Noordwesten de Bahnhoff Veern an de Bahnlien Wunsdörp–Bremen. Op de Bahnlien Veern–Wasra hett dat von 1910 bet 1969 Personenverkehr geven. De nächsten Bahnhööv in düsse Tied weren twee Kilometer wied weg in Stemmen un Odersen. De Deelafsnidd Stemmen–Wasra mit’n Bahnhoff Odersen is aver al 1936 stillleggt worrn.

 Footnoten 

 Weblenken 

 Websteed över dat Dörp (hoochdüütsch)

Kategorie:Oort
Kategorie:Landkreis Veern